Glis

Glis est genus rodentium familiae Gliridarum, cuius nunc exstat una sola species, Glis glis. Per magnam partem Europae occidentalis habitat. Glis est animal muri simile, maius tamen, in arboribus degens, et totam fere hiemem hibernatione fruens somno simili; quo tempore cum aut nullo, aut exiguo certe cibo utetur, pinguescit tamen ut cum maxime.

Glis fuit olim in deliciis cenarum, adeo ut vivaria glirium habere mos fuerit, quae gliraria dicta; et saginandi causa in doliis, singulari ad id ratione factis, includerent.Marcus Terentius Varro, Res rusticae 3.12.2. Itaque legibus sumptuariis constitutis, glires quoque, ut glandia, conchylia et peregrinae aves, interdicti.Gaius Plinius Secundus, Naturalis historia8.223.

Eorum condiendorum rationem docet Apicius:
Glires: isicio porcino, item pulpis ex omni membro glirium trito, cum pipere, nucleis, laser, liquamine farcies glires, et sutos in tegula positos mittes in furnum aut farsos in clibano coques.Caelius Apicius, De re coquinaria 8.9.1.

 Notae 

 Nexus externi 

Categoria:Taxa Brisson
Categoria:Taxa 1762
Categoria:Taxa Linnaei
Categoria:Taxa 1766
Categoria:Mammalia Atropatenae
Categoria:Mammalia Russiae
Categoria:Ars coquinaria Romana
Categoria:Rodentia